
2 DR.30.9.2003 
 

pengarah.  Oleh kerana kod tersebut menentukan piawaian amalan-amalan terbaik untuk 
kesemua syarikat yang tersenarai, ianya merupakan satu panduan yang amat penting, 
bukan sahaja kepada lembaga pengarah, bahkan juga kepada pasaran secara amnya 
termasuk pemilik-pemilik saham dan organisasi seperti badan pengawas pemegang saham 
minoriti.   

Pendekatan bagi penguat kuasa kod Malaysia untuk tadbir urus korporat dikenali 
sebagai pendekatan hybrid, di mana pematuhan kepada prinsip dan amalan terbaik yang 
termaktub di dalam kod tersebut adalah secara sukarela.  Akan tetapi, penzahiran atau 
disclosure dengan izin, setakat mana kod tersebut dipatuhi adalah mandatori, khususnya di 
bawah perenggan 15.26, ‘‘kehendak-kehendak penyenaraian Bursa Saham Kuala Lumpur 
atau dengan izin, listing requirement of the Kuala Lumpur Stock Exchange”.  Syarikat-
syarikat tersenarai perlu menzahirkan di dalam laporan tahunan mereka suatu pernyataan 
bersifat naratif yang merangkumi pelaksanaan dan aplikasi prinsip-prinsip kod tersebut dan 
suatu pernyataan untuk mengesahkan setakat mana kod tersebut dipatuhi termasuk 
penzahiran sebab-sebab bagi sebarang ketidakpatuhan kepada kod tersebut.   

Pendekatan ini adalah berunsurkan pendekatan yang sama seperti dilaksanakan 
di UK di mana keperluan-keperluan penyenaraian Bursa Saham London memerlukan 
penzahiran mandatori atas setakat mana Kod Tadbir Urus Korporat UK dipatuhi.  Salah 
satu kebaikan pendekatan ini adalah ia memastikan bahawa syarikat-syarikat tersenarai 
mempunyai fleksibiliti untuk menentukan pendekatan tadbir urus korporat masing-masing.   

Walaupun cadangan-cadangan kod tersebut merupakan satu penetapan piawaian 
bagi tadbir urus korporat yang baik, setiap syarikat boleh membangunkan alternatif lain 
yang juga mungkin terbaik sepertimana yang dicadangkan oleh kod tersebut.  Struktur 
kawal seliaan ini adalah juga selari dengan tumpuan yang diberikan oleh pihak kerajaan 
kepada pendekatan kawal seliaan berunsurkan pasaran atau dengan izin, market-based 
approach towards regulation serta peralihan peringkat daripada rejim berteraskan murid 
kepada rejim bawah seliaan berteraskan penzahiran atau dengan izin disclosure based 
regulation, di dalam pasaran utama.  Tuan Yang di-Pertua, pihak Bursa Saham Kuala 
Lumpur menjalankan tugas untuk mengawasi kepatuhan syarikat-syarikat 
tersenarai……[Disampuk]  

 Timbalan Yang di-Pertua [Dato'  Haji Muhamad bin Abdullah]:  Panjang lagi 
Yang Berhormat?  Panjang lagi?   

 Datuk Dr. Ng. Yen Yen:  Tidak banyak.  A bit more, okay.   

 Timbalan Yang di-Pertua [Dato'  Haji Muhamad bin Abdullah]:  Ya, habiskan.   

 Datuk Dr. Ng. Yen Yen:  Tuan Yang di-Pertua, secara amnya persepsi pihak 
industri termasuk para pelabur dan analis di dalam mahupun luar negara menyokong 
pendapat bahawa segala usaha pihak kerajaan untuk meningkatkan taraf tadbir urus 
korporat di Malaysia adalah berkesan.  Kesimpulan ini disokong oleh tinjauan-tinjauan pihak 
industri.  Dalam hal ini, salah satu tinjauan penting adalah KLSC PricewaterhouseCoopers 
Corporate Governance Survey 2002 yang telah melaporkan secara amnya, bahawa tarikh 
tadbir urus korporat di Malaysia telah meningkat dan khususnya para pengarah syarikat 
juga kini jelas, lebih sedar akan segala tanggungjawab mereka dari segi tadbir urus 
korporat.  Sekian, terima kasih.   

 Datuk Seri Panglima Mohd. Salleh bin Tun Md. Said:  Tuan Yang di-Pertua, 
terima kasihlah atas jawapan yang agak detail, jawapan Yang Berhormat Timbalan Menteri.  
Soalan tambahan saya ialah, apakah tindakan yang telah diambil oleh kerajaan serta 
kementerian ke atas mereka yang telah melanggar etika tersebut dan berapa banyak sudah 
tindakan yang telah diambil oleh pihak kementerian?   

 Datuk Dr. Ng. Yen Yen:  Terima kasih.  Dari segi penguatkuasaan kepada 
pesalah-pesalah laku, pihak telah mengambil tindakan terhadap kes-kes pelanggaran 
prinsip urus tadbir korporat di mana 36 individu dan sebuah syarikat telah dituduh di 
mahkamah.  Di samping itu, 11 individu juga telah dituduh untuk kesalahan-kesalahan yang 
melibatkan fraud, 18 individu dituduh untuk jualan sim card dan sembilan individu dan satu 
syarikat juga telah dituduhkan untuk pelanggaran Akta Perindustrian Niaga Hadapan.   



pengarah. Oleh kerana kod tersebut menentukan piawaian amalan-amalan terbaik untuk kesemua syarikat yang tersenarai, ianya merupakan satu panduan yang amat penting, bukan sahaja kepada lembaga pengarah, bahkan juga kepada pasaran secara amnya termasuk pemilik-pemilik saham dan organisasi seperti badan pengawas pemegang saham minoriti. Pendekatan bagi penguat kuasa kod Malaysia untuk tadbir urus korporat dikenali sebagai pendekatan hybrid, di mana pematuhan kepada prinsip dan amalan terbaik yang termaktub di dalam kod tersebut adalah secara sukarela. Akan tetapi, penzahiran atau disclosure dengan izin, setakat mana kod tersebut dipatuhi adalah mandatori, khususnya di bawah perenggan 15.26, ''kehendak-kehendak penyenaraian Bursa Saham Kuala Lumpur atau dengan izin, listing requirement of the Kuala Lumpur Stock Exchange". Syarikat- syarikat tersenarai perlu menzahirkan di dalam laporan tahunan mereka suatu pernyataan bersifat naratif yang merangkumi pelaksanaan dan aplikasi prinsip-prinsip kod tersebut dan suatu pernyataan untuk mengesahkan setakat mana kod tersebut dipatuhi termasuk penzahiran sebab-sebab bagi sebarang ketidakpatuhan kepada kod tersebut. Pendekatan ini adalah berunsurkan pendekatan yang sama seperti dilaksanakan di UK di mana keperluan-keperluan penyenaraian Bursa Saham London memerlukan penzahiran mandatori atas setakat mana Kod Tadbir Urus Korporat UK dipatuhi. Salah satu kebaikan pendekatan ini adalah ia memastikan bahawa syarikat-syarikat tersenarai mempunyai fleksibiliti untuk menentukan pendekatan tadbir urus korporat masing-masing. Walaupun cadangan-cadangan kod tersebut merupakan satu penetapan piawaian bagi tadbir urus korporat yang baik, setiap syarikat boleh membangunkan alternatif lain yang juga mungkin terbaik sepertimana yang dicadangkan oleh kod tersebut. Struktur kawal seliaan ini adalah juga selari dengan tumpuan yang diberikan oleh pihak kerajaan kepada pendekatan kawal seliaan berunsurkan pasaran atau dengan izin, market-based approach towards regulation serta peralihan peringkat daripada rejim berteraskan murid kepada rejim bawah seliaan berteraskan penzahiran atau dengan izin disclosure based regulation, di dalam pasaran utama. Tuan Yang di-Pertua, pihak Bursa Saham Kuala Lumpur menjalankan tugas untuk mengawasi kepatuhan syarikat-syarikat tersenarai......[Disampuk]. Timbalan Yang di-Pertua [Dato' Haji Muhamad bin Abdullah]: Panjang lagi Yang Berhormat? Panjang lagi?. Datuk Dr. Ng. Yen Yen: Tidak banyak. A bit more, okay. Timbalan Yang di-Pertua [Dato' Haji Muhamad bin Abdullah]: Ya, habiskan. Datuk Dr. Ng. Yen Yen: Tuan Yang di-Pertua, secara amnya persepsi pihak industri termasuk para pelabur dan analis di dalam mahupun luar negara menyokong pendapat bahawa segala usaha pihak kerajaan untuk meningkatkan taraf tadbir urus korporat di Malaysia adalah berkesan. Kesimpulan ini disokong oleh tinjauan-tinjauan pihak industri. Dalam hal ini, salah satu tinjauan penting adalah KLSC PricewaterhouseCoopers Corporate Governance Survey 2002 yang telah melaporkan secara amnya, bahawa tarikh tadbir urus korporat di Malaysia telah meningkat dan khususnya para pengarah syarikat juga kini jelas, lebih sedar akan segala tanggungjawab mereka dari segi tadbir urus korporat. Sekian, terima kasih. Datuk Seri Panglima Mohd. Salleh bin Tun Md. Said: Tuan Yang di-Pertua, terima kasihlah atas jawapan yang agak detail, jawapan Yang Berhormat Timbalan Menteri. Soalan tambahan saya ialah, apakah tindakan yang telah diambil oleh kerajaan serta kementerian ke atas mereka yang telah melanggar etika tersebut dan berapa banyak sudah tindakan yang telah diambil oleh pihak kementerian?. Datuk Dr. Ng. Yen Yen: Terima kasih. Dari segi penguatkuasaan kepada pesalah-pesalah laku, pihak telah mengambil tindakan terhadap kes-kes pelanggaran prinsip urus tadbir korporat di mana 36 individu dan sebuah syarikat telah dituduh di mahkamah. Di samping itu, 11 individu juga telah dituduh untuk kesalahan-kesalahan yang melibatkan fraud, 18 individu dituduh untuk jualan sim card dan sembilan individu dan satu syarikat juga telah dituduhkan untuk pelanggaran Akta Perindustrian Niaga Hadapan.